**Ministru kabineta noteikumu projekta "Grozījumi Ministru kabineta 2007.gada 3.aprīļa noteikumos Nr.233**

**„Finanšu sektora attīstības padomes nolikums” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Finanšu sektora attīstības padomes 2014. gada 20. februāra sēdes lēmums, ar kuru nolemts izdarīt grozījumusMinistru kabineta 2007. gada 3.aprīļa noteikumos Nr. 233 "Finanšu sektora attīstības padomes nolikums" (turpmāk – MK noteikumi).Noziedzīgi iegūtu līdzekļu legalizācijas un terorisma finansēšanas novēršanas likuma 61. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta noteikumu projekts “Grozījumi Ministru kabineta 2007.gada 3.aprīļa noteikumos Nr.233„Finanšu sektora attīstības padomes nolikums” **“** (turpmāk - Noteikumu projekts) izstrādāts saskaņā ar Valsts pārvaldes iekārtas likuma 13. pantu un Noziedzīgi iegūtu līdzekļu legalizācijas un terorisma finansēšanas novēršanas likuma 61. panta otrajā daļā ietverto deleģējumu, kas nosaka pienākumu Ministru kabinetam noteikt Finanšu sektora attīstības padomes sastāvu, funkcijas, uzdevumus, tiesības, lēmumu pieņemšanas kārtību un darba organizāciju. Ņemot vērā minēto, Noteikumu projekts paredz Finanšu sektora attīstības padomes sastāva papildināšanu ar ekonomikas ministru un Noziedzīgi iegūtu līdzekļu legalizācijas novēršanas dienesta priekšnieku, lai varētu vispusīgāk realizēt valsts finanšu sektora attīstības padomes darbības mērķus. |
| 3. | Projekta izstrādē iesaistītās institūcijas | Finanšu ministrija un Finanšu un kapitāla tirgus komisija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu sektora attīstības padomes sastāvā esošās institūcijas un to deleģētos pārstāvjus.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz Finanšu sektora padomes sastāva paplašināšanu un tādējādi neietekmē tautsaimniecību, kā arī administratīvā sloga lielumu.  |
| 3. | Administratīvo izmaksu monetārs novērtējums | Noteikumu projekts nerada ietekmi uz administratīvajām izmaksām.  |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. Plānotās sabiedrības līdzdalības un komunikācijas aktivitātes saistībā ar projektu | Ministru kabineta mājaslapā tiks publicēta informācija par noteikumu projekta izskatīšanu Ministru kabineta sēdē, lai informētu un nodrošinātu sabiedrības līdzdalību. |
| 2. Sabiedrības līdzdalība projekta izstrādē |  Tā kā Ministru kabinetam ir pienākums noteikt Finanšu sektora attīstības padomes sastāvu, funkcijas, uzdevumus, tiesības, lēmumu pieņemšanas kārtību un darba organizāciju un jautājums ir saistīts finanšu sektora stratēģisko virzību, tādēļ netika iesaistīta sabiedrība Noteikumu projekta izstrādē. |
| 3. Sabiedrības līdzdalības rezultāti | Nav. |
| 4. Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Finanšu sektora attīstības padomes sastāvā esošās institūcijas. |
| 2. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Īstenojot grozījumus normatīvajā regulējumā, esošais Finanšu sektora attīstības padomes sastāvs tiks papildināts ar ekonomikas ministru un Noziedzīgi iegūtu līdzekļu legalizācijas novēršanas dienesta priekšnieku. Jauna institūciju izveide vai esošo institūciju reorganizācija nav nepieciešama.  |
| 3. | Cita informācija | Nav. |

III, IV un V nodaļa – noteikumu projekts šo jomu neskar.

Finanšu ministrs J.Reirs

12.05.2015

464

G.Puķītis

67095561, guntis.pukitis@fm.gov.lv